Diari Oficial de la Generalitat Valenciana


Sumari del DOGV 9988, del 20-11-2024 (2024/11022)

RESOLUCIÓ de 5 de novembre de 2024, per la qual es modifica la composició nominal de les persones integrants de l'òrgan tècnic de selecció que ha de jutjar les proves selectives, per concurs oposició i per oposició, d'accés al grup C, subgrup C2, pel torn lliure, sector d'administració general, escala auxiliar bàsica de suport administratiu (TLOC23\_C2\_27), convocades per la Resolució de 14 de maig de 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11134

CVE
:   EHYC-T-1347-12924

Data del document
:   05-11-2024

Organisme emissor
:   Universitat de València

Tipus de document
:   Resolució

Una membre del tribunal ha manifestat que en ella concorre alguna de les causes d'abstenció i/o renúncia obligatòria de les establertes en l'article 23 de la Llei 40/2015, d'1 d'octubre, de règim jurídic del sector públic i ha dirigit a l’òrgan competent per al seu nomenament, sol·licitud de renúncia basada en alguna de les causes legals d’abstenció o de recusació.

Examinada la manifestació efectuada per aquesta persona es desprèn que, efectivament, incorre en alguna de les causes d'abstenció o renúncia obligatòria de les assenyalades en l’article mencionat en el paràgraf anterior, la qual cosa l’impedeix actuar como a membre de l’òrgan tècnic de selecció d’aquesta convocatòria.

Per tot això, este rectorat

RESOL

*Primer*

Deixar sense efecte el nomenament de Maria Josep Manyez Bernat com a vocal suplent segona de l'òrgan tècnic de selecció que ha de jutjar el mencionat procés selectiu.

*Segon*

Designar María José Pérez García com a vocal suplent segona de l'òrgan tècnic de selecció que ha de jutjar el mencionat procés selectiu, la composició nominal del qual es publica novament de manera íntegra en l'annex d’aquesta resolució.

*Tercer*

Modificar la Resolució de 8 d’octubre de 2024 (DOGV 25.10.2024), de la Universitat de València, per la qual es fa pública la llista definitiva de persones admeses i excloses, data d'examen i tribunal de les proves selectives d'accés al grup C, subgrup C2, pel torn lliure, sector d'administració general, escala auxiliar bàsica de suport administratiu, convocades per la Resolució de 14 de maig de 2024, únicament en allò que fa referència a la composició de l'òrgan tècnic de selecció.

Contra aquesta resolució, que esgota la via administrativa, es pot interposar, conforme amb l’article 123 de la Llei 39/2015, recurs potestatiu de reposició, en el termini d’un mes, comptador des de l’endemà de la notificació o de la publicació, davant el mateix òrgan que va dictar la resolució, o bé directament interposar el recurs contenciós administratiu en el termini de dos mesos comptadors des de l'endemà de la notificació o de la publicació davant els òrgans de la jurisdicció contenciosa administrativa de la Comunitat Valenciana.

  

València, 5 de novembre de 2024

(p. d. Resolució 20.05.2022)

Juan Vicente Climent Espí

Gerent

Esta disposició conté annexos. Consulteu-ne la versió en PDF.